สวัสดีค่ะ เรากังวลค่ะ เพื่อนเราไปจับหมาจรจัดมาค่ะ แล้วมานั่งที่เตียงเรา จับที่เตียงเราค่ะ แล้วมีตุ่มขนคุดที่แขนด้วยค่ะ จะเป็นอะไรมั้ยคะ เราฉีดวัคซีนครบ 5 เข็ม ตอนพฤศจิกายน ปี 2563 และกระตุ้นอีกห้าครั้งในปีนี้ค่ะ ครั้งแรก 7 มีนา 1 เข็ม ครั้งที่สอง 2 เมษา 1 เข็ม ครั้งที่สาม 2,5 พฤษภาคม 2 เข็ม ครั้งที่สี่ 21 มิถุนายน 1 เข็ม ครั้งที่ห้า 16,19 กันยายน 2 เข็มค่ะ
สวัสดีค่ะ การที่เพื่อนไปจับสุนัขจรจัด แล้วมานั่งที่เตียงของ แม้จะมีขนคุดที่แขน หรือแม้จะมีบาดแผลตามตัวก็ตาม ก็ไม่ได้ทำให้ติดเชื้อพิษสุนัขบ้ามาค่ะสำหรับการฉีดวัคซีนป้องพิษสุนัขบ้านั้น โดยปกติ เมื่อฉีดครบ 4-5 เข็มแล้ว ร่างกายก็จะมีภูมิคุ้มกันไปได้นานประมาณ 1 ปี ดังนั้น หากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มที่ 1 ปี แล้วหลังจากนั้น ก็ให้กระตุ้นอีก 1 เข็มทุก 2-3 ปี ร่างกายก็จะมีภูมิคุ้มกันที่สูงไปตลอด และไม่จำเป็นต้องฉีดกระตุ้นในระหว่างนั้นเมื่อโดนสัตว์กัดหรือข่วนค่ะ การฉีดวัคซีนบ่อยเกินไปดังที่ได้ทำไป ทำให้เราได้รับวัคซีนไปโดยไม่จำเป็นค่ะ